
DISSERTATIO  MEDICA 
INAUGURATIS 

D E 


COLICA. 

AB  Hippocrate  in  genere  omnes  inteftino- 
rum  dolores,  teftante  Hoffmanno  *,  iliaci 
nominantur;,  nulla  fa&a  in  monumentis  fuis  do- 
loris colici  mentione.  Attamen  Celfus  ait,  4 In- 
tra ipfa  inteftina  confidunt  duo  morbi,  quorum 
unus  in  tenuiore,  alter  in  pleniore  eft.  A ple- 

i 

rifque  video  nunc  illum  priorem  «**««*>  hunc  *«- 
? ikov  nominari  f.’  A feculo  pofi;  Chriftum  primo, 
quo  Celfus  vixifte  fertur,  haec  opinio  invaluit  $ 
et  etiamnum  apud  multos  medicos  accepta  eft, 
qui  fignis  certis  demonftrare  fe  poflfe  putant, 
quaenam  Ileum  inter  et  Colicam  interfit  diftin?- 
tiq.  Quandocunque,  aiunt  hujufce  opinionis 

A feftatores, 

* Hoffman.  Medicin.  rational.  feA.  II.  cap.  5. 
i'  Cdf,  lib.  IV.  cap.  13. 

feclatores,  dolor  acutus  modo  fupra  umbilicum, 
modo  fub  umbilico  moveatur,  inteflinum  Ileum 
laborat  j quando  Colon  adficitur,  vehemens  fit 
inflatio,  vehementes  dolores,  dextra  magis  par- 
te, et  inteflinum  verti  videtur  *. 

Multum  equidem  auditores  fuos  hortantur 
medicinam  docentes,  ut  in  cadaveribus  varia- 
rum partium  fitum  nexumque  notent  adcurate, 
quo  in  morbis  dignofcendis  optima  habeant  artis 
adminicula.  Videamus  igitur,  fitu  inteflinorum 
explorato,  quaenam  exinde  profluant  confectaria. 

Aperto  abdomine,  in  confpedlum  venit  ca- 
nalis, a ventriculo  ufque  ad  anum  longiflimo 
tradlu  produdlus,  variis  inflexus  circumvolutioni- 
bus reflexufaue,  qui  inteftinorum  nomine  voca- 
tur. Haec  autem,  pro  eorum  diverfo  volumine, 
in  tenuia  et  craflfa  dividuntur.  Totius  canalis 
longitudo  ipfo  homine  fexies  major  eft;  ponamus 
fcilicet  hominis  altitudinem  fex  pedum  effe,  in- 
teflina  omnia  fimul  fumpta  triginta  fex  circiter 
pedes  exaequabunt.  Exiguam  tantum  longitu- 
dinem emetiuntur  inteflina  craflfa  difta ; tenuia 
triginta  pedes  fibi  vendicant.  Inteflina  vero, 
quum  facie  et  ftruttufa  inter  fe  difcrepent,  u- 

traque 

* Celf.  lib.  IV.  cnp.  13. 

traque  denuo  in  tria  alia  partiri  placuit  anatomi- 
cis : Tenuia  in  Duodenum,  Jejunum,  et  Ileum 
dirimuntur ; crafiiora  vocantur  Caecum,  Colon, 
et  Re&um.  Horum  utriufque  litum,  prout  oc- 
cafio  poltulat,  breviter  expediam. 

Orificium  ventriculi  inferius  in  dextra  regione 
epigallrica  haeret,  ibique  plica,  fibris  mufculari- 
bus,  textu  cellulofo,  tunicifque  nervea  villofa- 
que  conflata  inftruitur,  quae  pylorus  adpellatur. 
Huic  circumnatum  incipit  duodenum,  a longi- 
tudine duodecim  quafi  digitorum  nominatum. 
Retrorfum  primo  et  oblique  dextrorfum  defcen- 
dendo,  paullulum  incurvatur,  et  ad  collum  ufque 
- cyfhidis  felleae  pertingit:  dein  ad  renem  dex- 
trum progreditur,  et  ad  fex  circiter  a pyloro  di- 
gitos, prominente  uno  hiatu,  choledochi  pan- 
creaticique  du&uum  ofcula  recipit.  Hinc  de- 
nuo ante  aortam  et  venam  cavam  tranfverfim  et 
finiftrorfum,  pone  pancreas  et  vafa  magna  me-* 
fenterica,  furfum  excurrit;  alioque  flexu  fado, 
finiftroque  rene  lalutato,  deorfum  vergit,  et  in 
jejunum  terminatur.  Jejunum  autem,  quod 
faepe  vacuum  confpicitur,  in  dexteriorem  par- 
tem converfum  gyris  incertis  vehementer  adeo 
implicatur,  ut  curfus  nequeat  fcribendo  illuf- 
’trari;  regionem  umbilicalem  circumvolutiones 

ejus 

ejus  potiflimum  occupant.  Qua  vero  jejuni  finis 
cum  ileo  conjungitur,  res  fat  obfcura  eft : quam- 
vis enim  de  colore  ilei  magis  rubicundo,  de 
plicis  copiofioribus  apud  anatomicos  differatur, 
jejunum  inter  et  ileum,  fub  initio  faltem,  nullum 
intereft  difcrimen  ; et  illuftriffimus  Hali  erus  fub 
nomine  inteftini  tenuis  utrumque  compleftitur. 
Ileum  canali  fubrotundo  fiexuofo  conflat,  qui 
jejuni  finuofa  volumina  a lateribus  et  ab  inferi- 
ori parte  obvolvit ; attamen  fub  umbilico  prae- 
fertim  fedem  habet,  et  in  regione  iliaca,  renem 
dextrum  paullifper  infra,  inteflinis  craffis  ad- 
ne&itur.  Ileum  autem  in  duo  inteflina  hiat,  fi 
pro  duobus  diverfis  caecum  et  colon  jure  habe- 
antur. Caecum  forfan  rectius  fpe£tari  potefl, 
ceu  inteftini  coli  productio  in  faecum  ampliorem 
expanfa.  Ante  ilei  ingreflum  valvula  Tulpiana 
pendet ; ultima  nempe  pars  tunicarum  ilei  vil- 
lofae  nervofaeque  cum  fibris  mufcularibus  produ- 
citur, et  cum  iifdem  coli  tunicis  fibrifque  ea 
ratione  conjungitur,  ut  valvulam  duplicem  pal- 
pebrarum oculi  inftar,  efformet;  quae  adpulfu 
materiarum  ab  ileo  defeendentium  utrinque  di- 
ducitur, nifu  autem  contrario  fado  aperturam 
ilei  complanata  ita  claudit,  ut  rimam  tantum 
iranfverfam  referat.  Inteftini  crafti  produftio 

caeca, 

caeca,  una  cum  intedinulo  fuo,  five  proceffu 
vermiformi,  in  regionem  iliacam  dextram  por- 
reda  ofli  ileo  incumbit.  Colon  ipfum  fupra 
renem  dextrum  continuo  dudu  adfcendens  he- 
pati fubjicitur  j hinc  tranfverfim  fub  ventriculo 
ad  hypochondrium  finidrum  fefe  confert,  lieni 
appropinquatur,  et  in  recefiu  fub  ipfis  codis  fi- 
nidris  profundo  in  fe  varie  contorquetur ; de- 
fcendit  iterum  reni  finidro  incumbens,  et  in  re- 
gionem iliacam  finidram  deorfum  prolabitur, 
ubi  flexu  majori  fado  in  intedinum  redum  de- 
finit. Hoc  autem,  ad  vertebram  lumborum  ul- 
timam exortum,  deorfum  nonnihil  et  antrorfum 
vergit,  atque  in  cute  tandem  orifleio  proprio  ter- 
minatur *. 

Hic  ed,  qui  in  plerifque  cadaveribus  obferva- 
tur,  intedinorum  fitus  : Neque  enim  in  abdomi- 
ne laxa  volvuntur,  prout  mutato  corporis  fitu 
fors  ferat ; fed  ipds . abdominis  parietibus,  vif- 
ceribus  aliis,  et  inter  fe,  mediante  peritonaeo, 
firmiter  adneduntur;  quippe  varias  produdiones 
et  duplicaturas  nobilis  haecce  membrana  profert, 
quae  intedinorum  dabilitatem  cum  mobilitate 

fervant. 

\ 

* Haller.  prim.  lin.  phyfiol.  Leber.  praeleft.  anatom 
Morgagnii  adverfar. 

fervant.  Interdum  vero  fitus  aliquantulum  mu- 
tatur ; ligamenta  enim  a peritonaeo  du£ta  vel 
numero  et  figura  varient,  vel  laxata  remittantur, 
vel  facies  eorum  adnatae  cohaereant.  Hanc  de- 
generem fabricam  feftio  cadaverum  abunde  ex- 
hibet, praefertim  in  colo,  quod  interdum,  in- 
teftinis  tenuibus  detrufis,  umbilico  ipfi  adcum- 
bit  ; interdum  fupra  jecur,  ventriculum,  ac  lie- 
nem decurrit;  imo  cartilaginibus  codarum  fpu- 
riarum  ac  mucronata  cartilagine  tedlum  aliarum 
potius  morbos  refert  quam  fuos  *. 

Situ  itaque  jam  breviter  enarrato,  (nolo  enim 
oratione  longa  ledlorem  delaflare,)  annon  adfir- 
mare  licet,  a loco,  cui  dolor  aegro  ineffe  vide- 
tur, incerta  admodum  de  fede  morbi  ferri  pofle 
judicia  ? Hanc  fane  fententiam  confirmavit  ho- 
minum ileo,  ut  vifum  erat,  denatorum  fedtio  a- 
natomica : In  his  enim  Willifius,  De  Haen,  et 
alii  probatae  fidei  autores,  morbi  caufam  in  co- 
lo latentem  animadverterunt.  Imo,  ut  praecla- 
ra Morgagnii  verba  adjungam,  1 qui  plura  inci- 
derunt aut  infpexerunt  cadavera,  hi  faltem,  cum 
alii  minime  dubitant,  ipfi  dubitare  didicerunt.’ 
Porro  figna,  quae  Colicam  et  Ileum  faciunt,  ea- 
dem 

* De  Haen  Rat.  Med.  Vol.  III.  450.  Morgagn.  Adv. 
Anat.  5.  Animadv.  1 3. 

'dem  funt ; nifi  quod  in  illa  leviora  fmt,  in  hoc 
autem,  ingravefcente  morbo,  cunfta  exacerben- 
tur, vel  etiam  nova  quaedam,  pro  morbi  dura- 
tione,  fuperveniant.  Denique,  eaedem  funt  in 
utroque  morbo  medendi  viae.  Non  polium  igi- 
tur quin  fub  eodem  capite  Colicam  Ileumque 
compleftar;  fcilicet  hoc  docent  Caufae  mali,  hoc 
confirmat  Anatomia,  hoc  fuadent  Signa  morbi 
praefentis,  hoc  jubet  Methodus  medendi  feliciffi- 
me  inflituta. 


DEFINITIO. 

Ut  vero  clarius  innotefcat  quid  id  fit  de  quo 
differatur,  a definitione  exordiar.  Colica  autem 
dicitur,  quandocunque  adfint 

Dolor  abdominis,  praecipue  circa  umbilicum 
torquens  naufea ; vomitus  j alvus  adftri&a. 


SIGNORUM 

SIGNORUM  ENARRATIO, 
SIVE  MORBI  HISTORIA. 

PRIMO  quidem  abdomini  toti  quafi  pon- 
deris fenfus  ineft,  quem  dolor  obtufus  vel  fimul 
comitatur,  vel  cito  excipit.  Hic  autem  alicui 
parti  vix  jam  referendus  eft,  fed  aegrum  tantum- 
modo gravat,  cum  magna  faepe  defidendi  cupi- 
ditate, conatu  tamen  omni  irrito.  Paulatim  do- 
lor exaugetur ; interdum  graviflimus  cruciatus 
per  totum  abdomen,  praecipue  circa  dorfum, 
verfatur ; juxta  renes  etiam,  itemque  fupra  in- 
fraque  umbilicum  divagatur,  ventris  modo  dex- 
tram modo  finiftram  partes  occupans, ' varius 
omnino  et  inflabilis  ; interdum  etiam  flatus  quo- 
dam veluti  rugitu  intus  obmurmurant,  arfte 
.tamen  conclufi  neque  ore  neque  alvo  erumpunt. 
Eft  autem  ubi  dolor  in  uno  loco  ita  flabilis  hae- 
ret, ut  terebello  quafi  pertundi  videatur ; unde 
dolor  appellatur  terebrans.  Saepe  vero  aeger  de 
inteflini  partis  cujufdam  dolore  queritur,  ac  fi 
arfte  filo  circumduco  conflriCa  eflet,  vel  pon- 
dere graviori  fuperimpofito  premeretur. 


Mufculi 

Mufculi  abdominales  fpafmo  plerumque  con- 
velluntur ; at,  licet  varias  partes  adficiar,  'prae- 
cipue tamen  circa  umbilicum  cum  ejufdem  re- 
tractione torquet.  Mufculorum  portiones  car- 
neae in  cumulos  duros,  fubrotundos,  circum- 
fcriptos,  durante  fpafmo,  colliguntur  ; et  valide 
adeo  revelluntur  hypochondria,  ut  collarum 
notharum  cartilagines  integumenta  fua  proten- 
dant. 

_ De  confenfu  ventriculi  cum  variis,  imo  fere 
ojamibus,  corporis  partibus  multum  difceptarunt 
autores ; cum  inteflinis  autem,  quae  eadem  flruc- 
tura  gaudent,  et  vix  nifi  ejufdem  canalis  conti- 
nuatio funt,  (uti  in  ranis  et  aliis  quibufdam  a- 
nimalibus  videre  eft,)  hic  confenfus  imprimis 
obtinet.  Fere  fempet  igitur,  ingruente  morbo, 
anxietas  praecordiorum,  cum  eruCtatione,  cardi- 
algia,  naufea,  et  ftomachl  vellicatione,  praeflo 
eft.  Sumpto  autem,  ex  tnateria  vel  folida  vel 
fuida  confeCto,  cibo  multum  exaugetur,  et  fla- 
tim  iere  pofl  deglutitionem  vomitus  fit,  utut 
obnitatur  et  comprimere  conetur  aeger.  In- 
• quietudo  tamen,  naufeae  femper  comes,  non,  ut 
faepius  accidit,  evacuato  flomacho  fublevatur, 
fed  perflante  morbo  ingravefcit. 

In  hoc  morbi  ftadio,  tactum  digiti  ventrem 
prementis  aeger  perferre  poteft,  et  exinde  le- 
vamen aliquod  interdum  fuboriri  putat ; alias 
autem,  praecipue  quando  vires  majores  morbus 
adquifiverit,  auda  ventris  fenfilitate  torquetur, 
tactumque  refudit : compreffa  autem  regione 
umbilicali,  crudeliffimi  inde  nafcuntur  crucia- 
tus. Jam  vero,  dolore  ventris  et  fpafmo  muf- 
culos  ejus  convellente  audis,  er  edus  (lare  ne- 
fcit ; at,  fi  pedibus  infiftere  velit,  antrorfum 
fleditur ; hunc  tamen  corporis  litum  aegre  fe- 
rens, fupinus  jacere  geflit,  capite  in  pulvinar 
elevato,  ac  genubus  ventrem  verfus  fublatis. 

Pulfus,  ineunte  morbo,  parum  mutatur  ; in- 
terdum aliquanto  frequentior,  perraro  fit  vali- 
dior ; arteria  vero  parva  ac  compreffa  motu  in- 
aequali perfaepe  micat.  Refpirandi  difficultas 
adeft,  audo  fcilicet  abdominis  fub  infpiratione 
plena  dolore,  et  motu  facili  diaphragmatis  impe- 
dito ; invalefeit  etiam,  prout  in  abdomine  dolo- 
res fiunt  vehementiores.  Spiritus  frequenter  male 
olet.  Os  et  lingua  prae  fiti  arefeunt,  vel  humore, 
glutinofo  obducuntur;  hic  quoque  dentium  collo 
inhaeret,  etiamfi  coronae  illorum  perfaepe  laeves 
admodum  et  vitreae  quafi  confpiciantur.  Poff 
vomitionem  pluries  iteratam,  fubamarus  quidam 

et  molefius  in  ore  fapor  percipitur,  atque  ma- 
teria flava  aut  porracea  inter  vomendum  copiofe 
ejicitur. 

Symptomata  gravifiima  jam  memorata  inter- 
dum remittuntur;  fed  paullum  temporis  tantum- 
modo levamen  perdat,  dolore  iterum  audis  vi- 
ribus redeunte.  Quid  mirum  igitur  fi  nodee 
diefque  aeger  infomnis  agat ! 

Vigiliis  autem  diutius  produdis,  anxietate 
perpetua,  et  inopia  cibi,  corpus  admodum  de- 
bilitatur ; quin  infignis  animi  dejedio  elt  cum 
moerore  et  fufpirio.  Malae  pallefcunt  et  exte- 
nuantur ; oculi  fiunt  concavi,  et  circulo  livido 
circumdantur : Imo  totius  fere  corporis  cutis 

arida  colore  plumbeo,  vel  interdum  fubluteo, 
iderode,  tinda  videtur.  Urina  fere  femper 
parca  eif,  et  frequenter  ad  eam  excernendam 
aeger  incitatur  : Excreta  rubet,  et  inter  mingen- 
dum acredine  fua  urethram  urit.  Pulfus  fiunt 
frequentiores  ; omnis  cibi  appetentia  perit ; et, 
frado  penitus  robore,  aeger  vix  fefe  fultinendo 
eft,  vel  membra  movere  valet ; oculis  vero  fe- 
miclaufis  fupinus  jacet,  nifi  quando  ad  faeviora 
mala  excitetur.  Abdomen  equidem  minus  fpaf- 
mis  convellitur,  magis  tamen  intumefcit,  ple- 
rumque a tadu  vel  levilfimo  abhorrens.  Sin- 
gultus 

gultus  adeft.  Subinde  vomitus,  praecipue  poft 
alimentum  quodvis  afiumptum,  intentatur,  et, 
proh  dolor ! faeces  ipfae  ore  evomuntur. 

Pullus  jam  frequentiffimi,  exiles,  interdum 
parvitate  vix  percipiendi ; fubfultant  tendines  ; 
fudores  largi,  gelidi,  frontem,  collum,  totum- 
que demum  corpus,  perfundunt.  Aliquando, 
periculi  jam  initantis  praefaga,  delirium  mite 
et  frequens  animi  deliquium  fuperveniunt.  De- 
nique, vel  cruciatus,  convulfione  confecuta,  in- 
tenduntur, vel  dolor  fubito  evanefcit ; alvus  fun- 
ditur ; extrema  frigent;  ungues  curvi  livefcunt; 
digiti  contrahuntur  ; aures  et  labia  frigent ; ex- 
acuuntur nares ; tempora  collabuntur ; et  mors 
tandem  obrepit,  miferiarum  optata  finis. 

Ita  fere  ut  plurimum  morbus  progreditur, 
quando  nulla  cunque'  medicamenta  propinata 
fint,  vel,  quod  eod<pm  redit,  quando  docta  plus 
vaieat-arte  malum,  et  omnia,  licet  praedantilli- 
>ma,  medicamenta  frultra  in  ufurn  trahantur.  Ni- 
hil ad  levamen  aegri  facit,  nifi  quod  motum  in- 
teftinorum  idoneum  excitando  adeo  inferviat, 
ut  deorfum  expellatur  materia  alimentorum  ef- 
roeta.  Quandocunque  vel  fponte  vel  coafta  mo- 
veatur alvus,  faeces  copiolae  in  globulos  fubro- 
tundos,  faecum  indar  ovillarum,  fiftae  dejiciun- 
tur. 

tur,  (parte  earum  liquidiflima  vafis  bibulis  re- 
forpt'a,)  vel  liquidae  prodeunt,  multo  fimul  e- 
rniflb  flatu.  Ventris  dolores  ac  fpafmi  continuo 
mitefcunt ; naulea  et  vomitus  fublevantur  ; pul- 
lus fit  plenior,  blandufque  coepit  profundi  fudor. 
iEger,  vigiliis  jamdiu  defatigatus,  iterum  fom- 
no  fe  totum  tradit ; novas  fumit  inde  vires ; et 
iis  methodis,  cuae  aegrotanti  profuerant,  diutius 
aliquantulum  infiftendo,  ad  fanitatem  prillinam 
vix  non  reftituitur,  et  fit  ad  omnia  vitae  munia 
alacris  atque  vegetus. 

Morbus  plerumque  mitior  intra  paucos  dies 
terminatur  ; gravior  interdum  ad  dies  ufque  vi- 
ginti  producitur,  vix  ulla  interpofita  remiffione. 

/ 


EXTISPICIA. 

t 

QJJANTUM  ad  veram  pathologiam  faciat 
cadaverum  infpeftio,  eorum  praecipue,  quorum 
morbi,  dum  viverent,  attente  confiderati  fuerant, 
quifque  in  re  medica  vel  minimum  verfatus  no- 
vit; Ilie  igitur  haud  abfonum  erit  notare,  quae- 
nam 


1 

nam  exta  rimantibus  obvenerint.  Anatomici  ve- 
ro  non  unum,  fed  omnia  inteftina,  in  hoc  mor- 
bo depravari  pofie  docent ; et  mutationes,  quas 
invenerint,  adeo  funt  infignes,  ut  pares  aliquis 
haud  facile  vel  ingenio  fingat. 

Inteftina  diametro  fuo  praecipue  aufta  videre 
contigit ; attamen  mole  adeo  inaequali  diftenta, 
ut  in  aliis,  duabus  puta,  partibus  omnis  intefti- 
ni  cavitas  fere  prorfum  deleretur ; partis  autem 
interpofiti  intumefcentia,  a faecibus  flatuque 
colle&is,  humerum  vel  femur  ipfum  amplitudi- 
ne exaequaret.  Interdum  una  tantum  vifa  eft 
anguftia,  quafi  ardte  circumdufta  filo ; paullo 
fuperius  autem  inteftini  portio,  in  immenfam 
molem  dilatata,  ftomachum  ipfum  vel  inteftina 
alia  comprimebat.  Nonnunquam  in  tortuofa 
volumina  inteftina  convoluta  funt,  fingulis  gyris 
faecibus  oppletis  ; anguli  autem,  qui  exinde  fi- 
unt frequentiores,  prorfus  vacui  contra&ique  fe 
diftendi  vetant ; hujufmodi  flexus  duodecim  in 
demortui  cujufdam  colo  vidit  De  Haen  *. 

In  cadaveribus  hominum  hoc  morbo  denato- 
rum,  partis  unius  inteftini  in  aliam  fubingrefium 
medici  fubinde  obfervarunt.  In  iis  autem,  qui 

acu- 


* Rat.  Mcd.  Vol.  I.  p.  87.  Vol.  III.  p.  379. 

acutiflimis  doloribus  vexati  pereunt,  alia  notatu 
digna  confpiciuntur ; etenim  ad  omnes  intef- 
tini  reduplicationes  inflammatio  levior  quando- 
que detegitur ; atque  materies  inflammatoria 
fanguinis  transfluendo  cruftam  gignit,  qua  illae 
inteftini  reduplicationes  fecum  mutuo  aggluti- 
nantur *.  Interdum  ileum  et  colon,  morbofo 
flexu  contigua,  ar£te  coalefcunt  j-. 

CAUSA  PROXIMA. 

A fignis  jam  relatis,  necnon  cadaverum  in- 
fpeftione,  caufa  proxima,  five  morbi  natura,  pa- 
tefcit : ‘ Efl  partis  alicujus  inteftinorum  con- 
trario abnormis,  fpallica.’  Hanc  eo  magis  pro 
caufa  agnofcere  volo,  quod  Peyerus,  illuftris  A- 
natomicus,  experimento  in  rana  viva  inftituto  il- 
lam pleniflime  comprobavit.  Hujufce  experi- 
menti hiftoriam  eleganter  adeo  et  accurate  tra- 
dit, ut  non  dubitem  ipfius  verba  .proferre. 

4 Torminum  genefin,  atque  introfufceptionis 
conceptionem,  anni  fuperioris  aeftate,  ranae  ju- 
cundo 

* De  Haen  Rat.  Med. 

+ Lieutaud  Hift.  Anat.  Vol.  I.  p.  t®i. 

eundo  admodum  et  utili  experimento  oculis  nof- 
tris  exhibuerunt.  Etenim  inteftina,  vivente 
amphibio,  laceflita  in  diverfis  locis,  pertinacif- 
ftme  mox  fe  conftringebant,  contentis  violenter 
furfum  deorfumque,  qua  data  porta,  protrufis* 
atque  hinc  inde  in  cumulos  * quafi  congeftis : 
Unde  quaedam  inteftini  portiones  valde  imple- 
tae ac  turgidae,  quaedam  prorfus  inanes  et  arc- 
tiflime  claufae  perftiterunt ; donec,  foluta  fibra- 
rum ftrittura,  meatus  liberior  redderetur : In- 
teftinis  autem  hinc  inde  fe  conflringentibus,  et 
hve  chylum,  five  faeces,  furfum  deorfumve  pro- 
jicientibus, fadturn,  ut  illae  alicubi  in  molem 
adgeftae  parietes  inteftini  plus  debito  ampliarent; 
quod  in  facci  morem  dilatatum  intra  fe  recepit 
conftriftam  inferioris  inteftini  portionem,  eam- 
que  ftnu  fuo  abfeonditam  aliquandiu  retinuit : 
Donec,  fibris  fe  denuo  exporrigentibus,  intef- 
tinum,  e latibulo  alterius,  in  apricam  pviftinam- 
que  fedem  rediret.’ 

Hoc  experimento  quid  pulchrius  excogitari 
poteft  ? Quo  propius  ftes,  te  capiet  magis.  Fa- 
teor equidem  viros  fummae  in  phyficis  autorita- 
tis  in  graviflimos  errores  incidifle,  dum  experi- 
mentis, in  aliis  animalibus  inftitutis,  de  phyliolo- 
gia  humana  ratiocinia  fua  ftabilire  conaremur. 

In 

in  his  fcilicet  Natura  mira  varietate  ludit,  et  ad 
propria  munia  rite  perficienda  dotibus  fuis  pro- 
priis quodque  forfan  animal  inflruitur.  Motus 
tamen,  de  quo  mine  loquor,  vermicularis,  in 
uniufcujufque  * inteflinis  obfervatur,  modo  cauta 
fiat  inquifitio,  alimenta  vi  iterata  deorfum  urgens. 
Ergo  experimentum  Peyerianum  multum  ad  rem 
xacit,  Colicaeque  naturam  egregie  illuftrat.  - 
Neque  tantum  ab  analogia  pendet  caufa  jam. 
relata,  verum  eadem  quoque  in  hominibus  a- 
nimadverfa  eft.  Spafmodicae  partium  conftric- 
tiones  plerumque  a morte  folvuntur ; non  raro 
permanent  ; hafce  autem  in  hominum  Colica 
extinftorum  inteflinis  nondum  folutas  medicis 
vi  di  fle  contigit.  c Novimus  quoque,  inquit  De 
ilaen,  manere  quandoque  perpetuo  has  con- 
tractiones, tetani  in  modum,  in  vita  hominum ; 
a moite  autem  vel  folvi,  ut  aliis  in  tetanis  vidi- 
mu,5,  vel  pertinaciter  permanere,  ut  alias  biduo 
| tiiuuoque  a morte  plus  femel  obfervavimus  j-.’ 
Haecce  caufa  aptam  fignorum  rationem  prae- 
bere videtur;  neque  fingula  iterum  'figillatim 

C repetam 

* ’ HaIler-  EIem.  Phyfiol.  Vol.  VII.  p.  77.  8 i.  Scc. 
t Rat.  Med.  Vol.  IU.  p.  1 86.  Vid.  quoque  Art.  Fliifo- 

ioph.  Angi.  n.  476.  citat,  ab  Iiallcr.  in  Elem.  Pliyfiol.  Vol. 
VII.  p.  78. 

repetam  neceffe  ed ; de  duobus  tantum  fufius 
difierere  fert  animus. 

Vomitus  autem  initio  biliofus,  progreflu  fae- 
culentus, imprimis  adcuratius  notari  debet ; et- 
enim habita  cum  dructurae  partium  anatomicae, 
tum  motus  intedinorum  naturalis,  ratione,  non 
polfumus  non  mirari,  unde  aliquid  infoliti  adeo 
evenire  poflit.  A natura  fane  cautum  elfe  vide- 
tur, ut  cibus  (qui  int^ftinis  dimulo  idoneo  efl) 
a ventriculo  defcendens,  fuperiorem  duodeni 
partem  irritet ; haec  contraftione  fua  in  partem 
inferiorem  relaxatam  cibum  deorfum  promoveat; 
intellina  autem  alia  tenuia  tum  fe  addringendo, 
tum  relaxando,  in  intedina  crafla  tandem  ma- 
teriam depellant.  Novimus  autem,  et  a fignis 
morborum  qui  hunc  canalem  infedant,  et  ab  ex- 
perimentis ad  hanc  rem  probandam  inflitutis, 
motum  vermicularem  adeo  immutari  poffe,  ut 
omnia  alimenta  furfurn  retro  ferantur.  In  cana- 
li adeo  flexuofo  nihil  huic  motui  pondus  obdat ; 
deorfum  fane  natura  fertur ; fi  vero  defcendenti 
cibo  obex  aliquis  reddat,  et  ulterius  progredi 
non  detur,  erit  ibi  fedes  praecipuae  contractionis, 
et  cibus  releCta  tota  intedinorum  longitudine  ad 
ventriculum  ipfum  reduci,  et  hujufce  aCtiones 
abnormes  ciere,  podit.  In  Colica  ita  fe  res  ha- 
bet, 

bet,  et  exinde  bilis  ipfa  cum  alimentis  in  ventri- 
culum relatis  vomitione  rejicitur. 

De  faecibus  autem  ore  rejectis  apud  medicos 
permagna  efh  diffenfio,  quam  valvulae  didtae  Eul- 
pianae  contemplatio  movet  j haec  enim,  ut  mo- 
do dixi,  prorfus  impedire  videtur,  ne  ex  colo 
quidquam  in  ileum  remeet.  Morgagnius,  quem 
veri  amantiffimum  veneramur,  dubitat,  anne  un- 
quam ii,  qui  ftercus  vomere  creduntur,  faeces 
a colo  remeantes  evomant ; fed  materiam  po- 
tius ftercori  fimilem  eife  putat,  qualem  in  iis, 
quibus  ileum  intra  hernias  ar&iflime  compreflum, 
atque  adeo  prorfus  occlufum,  fupra  occlufionis 
locum  obfervare  confueverat  *.  Swietenius  con- 
tra non  modo  faeces  ipfas  a colo,  fed  etiam 
clyfmata  a refto  remeafle  adfirmat ; e etenim,  in- 
quit, probatiftimi  autores  hoc  obfervarunt,  et 
ipfe  manifefte  vidi  Ego  fane  facile  adducor 
ut  credam  materiam,  non  modo  ftercori  fimilem, 
verum  ipfam  ftercoraceam,  per  os  rejici,  etft  a 
colo  ne  minimum  quidem  revehatur.  Cundta 
alimenta,  poftquam  in  ventriculo  rite  fubadta 
fuerint,  inteftinis  exhaurienda  traduntur.  In 

his 

* Morgagn.  Adverf.  Anatom.  III.  Animadv.  9. 

t Van  Svvieten.  Comment.  in  Boerh.  Aplior.  960. 

his  paullatim  defcendendo  mutantur,  et  tandem, 
toto  inteftinorum  tenuium  peragrato  tradu,  fuc- 
eoque  alimentario  vafis  bibulis  reforpto,  in  ma- 
teriam effoetam,  five  faeces  convertuntur,  ante- 
quam in  crafla  depellantur  *.  Si  igitur  in  ipfo 
ileo  ftercus  adfit,  in  leviori  malo  hoc  tantum  e- 
vomi  pofie  putem.  Quandocunque  vero  mor- 
bus vires  majores  adquifiverit,  vel  in.  ipfo  colo 
morbi  caufa  lateat,  nullus  dubito  quin  faeces, 
mutato  curfu,  in  inteftina  tenuia  furfum  ferantur. 

Ad  hanc  rem  dijudicandam  experimenta  in 
canibus  inflituit  Halefius.  Elutis  primo  faecibus, 
in  redum  inferebatur  inftrumentum  idoneum, 
tubus  fcilicet  produdior,  cui  ad  altitudinem 
quinque  pedum  infundebatur  aqua.  Tum  de- 
mum animadvertit  aquam  in  inteftina  tenuia  per 
valvulam  Tulpianam  guttatim  illabi.  Haecce 
tanti  viri,  qui  vana  dixifle  vix  credatur,  experi- 
menta laudare  nequeo:  imo  enim,  Inteftinum 
colon  in  canibus  et  aliis  quibufdam  animalibus 
non  eadem,  ac  in  homine,  ftrudura  gaudet  f, 

et 

\ J 

* Inveni  aliquoties  fcybala  pauca,  alia  vice  flercus  li- 
quidum copiofius:  Kalfchmidius'  vero  ad  ulnae  a colo, 
diflantiam  ufque  repletum  ileum.  De  Haen  Rat.  Mcd. 
Vol.  It.  p.  303. 

+ Morgagn.  Adverf.  Anat.  3. 

et  fibrae  mufculares  rariores  valvulae  orificium 
forfan  minus  artte  claudunt : 2do,  In  mortuis 
omnia  flaccidiora  fiunt ; ergo  haud  apte  quivis 

dixerit  in  homine  vivo  eadem  fieri  debere : 3tio, 

* , 

Intellinis  aqua  ablutis  plurima  mutantur  : jam- 
dudum  Albinus,  et  De  Haen  Albinum  imitatus, 
valvulam  fine  adparente  partium  laefione,  fed 
modo  nimia  mundatione  praeparatam,  fere  to- 
tam dilparuiflfe  docuerunt  * : Denique,  ab  hifce 
experimentis  non  ratio  patet,  qua  celeriter  adeo, 
poftquam  in  anum  injedla  fuerint,  ore  iterum 
enemata  reddantur. 

Hac  igitur  praetermifla,  alia  methodus  quaer 
renda  eft ; hanc  autem,  ni  fallor,  praemonftrat 
cadaverum  infpedtio ; intellinis  enim  faecibus 
‘ flatuque  ultra  quam  fatis  elt  diflentis,  valvula 
officio  fuo  fungendo  impar  evadit  f.  Hinc  illa 
lachrymabilia  figna,  quae  in  hilloria  morbi  fu- 
fius  enumerantur. 

Color  cutis  icterodes  colicae  tantummo- 
do graviori  fubefle  videtur,  et  ab  ingreflu  bilis 

in 

i I ' ' _ «u 

* De  Haen  Rat.  Med.  Vol.  I.  p,  89. 
f Haguenot  Diff.  de  vomitu  faeculento  in  pafllone  ili- 
: aca,  Monfpel.  1715.  p.  60.  De  Iiaen  Rat.  Medend.  Vol. 
I.  p.  90.  Vol.  II.  p.  304. 

in  duodenum  impedito  pendet.  Du&us  chole* 
dochus  oblique  fpatium  quoddam  inter  tunicas 
ejus  extimam  et  mufcularem  ante  emetitur,  quam 
in  inteflini  cavum  hiet ; fibrarum  itaque  mufcu- 
larium  duodeni  contradlio  validior  duttum  quo- 
que comprimat  necefle  eft,  unde,  exitu  defcen- 
denti  bili  denegato,  idlerus  oriatur.  Quinetiam 
du&us  ipfe  fpafmo  torquetur.  Hanc  i&eri  cau- 
fam  viri  in  re  anatomica  verfatiflimi  plane  ne- 
gant, quia  fcilicet  tunica  mufcularis  neque  fcal- 
pello  neque  arte  ulla  demonftrari  poteft.  Atta- 
men (pace  tantorum  virorum  dixerim)  ex  eo, 
quod  fibrae  non  confpiciantur,  nefas  eft  collige- 
re eafdem  non  adeffe ; etenim  mufculari  faltem 
contra&ilitate  du&um  gaudere  plurima  exempla 
probant,  et  ab  hujufmodi  adtione  fpaftica  vel  in 
ipfa  colica  ortum  fuifle  i&erum  certior  ab  amico 
quodam  fattus  fum.  Homo,  per  quatriduum 
violentiflima  colica  vexatus,  periit  ; biduo  vero 
ante  mortem  idterus  fupervenerat.  Aperto  ca- 
davere, quo  caufa  mali  in  aprico  effet,  dudtus 
choledochus,  etiam  poft  mortem,  fpafmo  validi- 
ori contrarius  inveniebatur. 

CAUSAE  PRAEDISPONENTES. 

* 

QUONIAM  Medicorum  eft  non  tantum 
morbos  tollere  praefentes,  verum  etiam  adveni- 
entes praecavere  polle,  ergo  illorum  maxime 
intereft  novifle,  unde  fiat  ad  varios  quofcunque 
morbos  opportunitas. 

Habita  autem  aliorum  morborum,  qui  fpaf- 
modici  nominantur,  ratione,  vel  ‘ a priori’  ex» 
pe&andum  eflet  illos  praecipue  colicam  quoque 
vexaturam,  qui  fibrarum  muicularium  mobilitate 
nimia  tremifcunt,  non  qui  fano  vigore  pollent. 
Hanc  fententiam  experientia  fida  confirmat.  In- 
fantuli enim,  maxima  mobilitate  praediti,  dolo- 
re hoc  atroci  faepiffime  enedli  pereunt.  Pueris 
valde  familiaris  efl  et  frequens  colica.  Mulieres 
magis  funt,  quam  viri,  ad  hunc  morbum  pro- 
clives j et  ex  his  ii  praecipue  ple&untur,  qui 
luxuriofi,  defides,  otio  tantum  (ludent,  neque 
exercitio  idoneo  corpus  firmare  laborant.  Quip- 
pe vita  otiofa  ventriculus  et  inteftina  plurimum 
infirmantur,  quod  clare  evincunt  ruftus  flatuf- 
cpe  huc  illuc  divagantes.  Quaecunque  hanc 

cor» 

corporis  mobilitatem  augent,  ad  morbum  op- 
portunitati favent ; itaque  calor  nimius  (uti  in 
regionibus  calidioribus  aeltivo  tempore  videre 
efl)  vel  morbum  inducendo  efl,  vel  praefentem 
intentat.  Feminae  forfan  ideo  fiunt  ad  coli- 
cam opportuniores,  quod  in  conclavi  calidiori 
degentes  liquores  tepidos  ufque  pitiffent.  Quae- 
nam fit  illa  fibrarum  mufcularium  conditio,  e 
qua  mobilitas  pendet,  ignarum  memet  plane  fa- 
teor ; neque  enim  de  a&ione  fana  quidvis  certi 
compertum  efl.  Sufficiat  igitur  dixiffe,  quae 
mobilitatem  faciant  quaeve  tollant. 

Quinetiam  alia  efl  conditio  ad  hunc  morbum 
opportunitatem  gignens.  Illam  volo  alvi  tardi- 
tatem, quae  vel  fponte  fit,  vel  confuetudine  ma- 
la inducitur.  Hac  ipfa  praedifponente  caufa  ul- 
tra modum  aufta,  vel  tandem  caufa  excitante 
fefe  adjungente,  colica  conflituitur.  Inteflina 
enim,  diften^Ime  faepius  iterata,  (dum  forfan 
vivendi  modus  corpus  debilitet,)  contenta  fua 
vix  ultra  propellere  poffunt.  Crefcit  in  imrnen- 
fum  moles,  alias  intellinorum  partes  comprimit, 
et  fit  ipfa  pertinaciffima  caufa  mali.  Hinc  hy- 
pochondriacis, quibus  alvus  plerumque  tarda  efl, 
dolor  intellinorum  familiaris. 

Caufis  quoque  praedifponentibus  adnumeran- 
da  eft  partis  alicujus  intefhinorum  praeter  natu- 
rae modum  anguftatio.  Haec  interdum,  nullo 
morbi  praeeunte  figno,  gradatim  fupervenit  $ 
interdum  alium  morbum,  uti.  inflammationem 
inteftini  male  curatam  *,  excipit.  Pars  autem 
anguftior  fa<fta  haud  abfque  infigni  difficultate 
alimentorum  maflam  tranfmittit,  quod  ab  anxi- 
etate fubinde  redeunte  patet.  Nonnulli  quidem 
hujufmodi  anguftationem  per  fat  longum  vitae 
decurfum  intra  fe  gerunt,  neque  aliquid  omni- 
no incommodi  patiuntur.  Neque  tamen  ideo 
dubitandum  eft,  quin  admota  caufa  excitante, 
graviffimae  inde  nafcantur  Colicae  pafliones. 

Efl  alia  anguftatio  fpuria  dicenda  (quod  in- 
teftinum  ipfum  haud  primario  coardatur,  fed 
cavum  ejus  materie  quadam  extranea  oppletur,) 
quam  inter  caufas  Colicae  remotas  autores  re- 
cenfuerunt.  Hanc  plerumque  faciunt  concre- 
tiones quaedam  tophaceae,  quas  fe  multoties  vi- 
diife  teftantur  Fernelius,  Horftius,  et  alii  medi- 
ci illuftres.  His  fere  femper  nucleus  ineft,  cui 
plerumque  circumcirca  colliguntur  ramenta  ci- 

D borurn, 

De  Ia  Peyronie,  A£t.  Acad.  Chir.  Paris,  tom.  I. 
De  Hacn  Rat.  Med.  Vol.  I.  p.  87.  88.  Vol.  II.  p.  315. 

borum,  et  crufta  tartarea  fublaevis  obducitur. 
Pro  nucleo  faepe  funt  prunorum  vel  ceraforum 
oflicula,  aut  agnorum  gallinarumve  pedum  offa 
parvula,  deglutita.  Quorum  in  inteftinis  haec 
morbi  caufa,  digitis  faepe  exquirenda,  latet,  il- 
los quandoque,  dum  concretio  parva  eft,  dolor 
fubito  aggreditur,  fubitoque  iterum  evanefcit ; 
interdum  poft  ingentes  dolores  calculi  hujufmodi, 
ovi  gallinacei  magnitudinem  exfuperantes,  ejefti 
funt  *.  Si  diutius  intus  haereant,  dolor  faepius 
iteratur,  ingravefcit,  lethumque  demum  adfert. 
Nulla  enim  adhuc  excogitata  eft  methodus,  qua 
vel  in  canali  alimentario  calculofae  concretiones 
folvantur. 

Hae  praecipuae  funt  caufae,  quae  ad  morbum 
opportunitatem  gignunt.  Saepe  vero  iis,  quibus 
nulla  cunque  fuerit  opportunitatis  fufpicio,  mo- 
do caufae  excitantes  vi  majori  admoveantur,  Co- 
lica nafcitur.  Has  igitur  proxime  recenfere  pla- 
cet. 

CAUSAE 

■ ' . ; , 

* A&.  Societ.  Phiiof,  Edin.  Vol.  II.  p.  345. 

CAUSAE  EXCITANTES. 

PERPENSIS  autem  variis,  quae  ad  corpus 
* 

vel  alendum  vel  grate  adficiendum  adfumuntur, 
cibariis,  ab  iis  praecipue,  qui,  aurea  mediocri- 
tate fpreta,  parvo  vivere  nefciunt,  fed  per  terras, 
tra&ufque  maris,  coelumque  profundum,  quae- 
runt quod  gulae  placeat,  quam  variae  fint  hujufce 
morbi  caufae  excitantes,  facile  patebit.  Has 
tamen  omnes  fere  duo  capita  comple&untur. 

imo.  Cibi  copia  nimia  adfumpti  nocent.  Hel- 
luo,  qui  affis  elixa  mifcet,  et  languentem  flo- 
machum  condimentis  iterum  ad  ingluviem  pro- 
vocat, aut  coena  dubia  adlicere  fatagit,  ille,  in- 
quam, poenas  criminis  haud  raro  pendit.  Tanto 
oneri  digerendo  ventriculus  impar  evadit,  et  co- 
pia cruda  in  inteftina  propellitur  ; ingefta  fpon- 
taneas  fuas  fubeunt  mutationes,  eafque  varias 
pro  varia  adfumptorum  indole;  materia  acris  in- 
teftina  rodit,  et  fpafmos  movendo  morbum  facit. 
£ Alii,  helluones  minime  adpellandi,  qui  nimia 
);  copia  incauti  peccant,  aeque  ple&untur.  Ipfe 
i novi  hominem,  qui  gratiffima  aujrantiorum  dul- 
cedine 

cedine  captus,  duodenorum  fimul  fuccum  com- 
biberit. Attamen  poft  gaudia  ludus  ; exinde 
enim  colica,  graviffimis  torminibus  ftipata,  na- 
ta eft,  e qua,  vel  peritiffimo  adfidente  medico, 
vix  falvus  evaferit. 

sdo,  Praeter  copiam,  cibaria  etiam  indole 
peccare  poffunt,  iis  praecipue,  qui  ad  morbum 
de  quo  agitur  opportuni  fint,  nocentiffima.  Co- 
licam melonum  atque  cucumerum  efu  folo  ortam 
fuifle  multi  dicunt.  Legumina  omnia,  uti  fa- 
bae ac  lentes,  quippe  quae,  referente  Halefio, 
aerem  plurimum  in  fe  continent,  et  difficillime 
concoquuntur,  nocent.  Olera,  praefertim  braf- 
fica,  inteftinis  faepe  faftidia  movent ; interdum 
quoque  faccharata,  quae  fermentationi  favent, 
fruduum  horaeorum  ingurgitatio,  vel  potus  non 
defaecati.  Semina,  cerealia  dida,  praefertim  fi 
male  fermentata  adhibeantur,  inteftinorum  fpaf- 
mos  haud  raro  inducunt ; panem  quoque  ex  iif- 
dem  confedum,  butyro  ftatim  atque  e furno  e- 
ducatur  illitum,  dolores  colicos,  fi  largius  ad- 
fumatur,  ciere  poffe  novi.  Dura  omnia  atque 
indigellilia,  uti  cafeus  ad  ignem  toftus,  caro  fu- 
mo indurata,  falfamenta,  et  alia  hujufmodi,  ho- 
Thines,  quorum  ventriculus  (ut  ita  dicam)  caco- 

chymia  laborat,  valde  follicitant.  Tantundem 
valet  in  infantibus  lac  acore  nimio  coagulatum. 

Sunt  autem,  quibus  proprium  eft  variis,  qui 
vulgo  innoxii  habentur,  cibis  male  adfici ; ideo- 
que  colicam  faepenumero  graviffimam  intulerunt 
mytilus  edulis,  et  agaricus  campeftris  Linnaei. 

Caufae,  quas  jam  memoravi,  morbum  faepe 
non  gignunt,  vel  quia  res  aliae  fimul  adfumptae 
damna  earum  refarciant,  vel  quod  inteftina  fatis 
lubrica,  motu  eorum  naturali  audto,  illas  cito 
demittant.  Sin  alvus  adeo  adftri&a  fit,  ut  in 
inteftinis  nimium  retardentur,  vix;  non  fieri  po« 
teft  quin  fpafmos  tandem  cieant. 

Colicam  quoque  in  pueris  excitare  dicuntur 
vermes  in  inteftinis  convoluti.  Forfan  animi 
pathemata,  uti  ira  vel  moeftitia,  non  plane  neg- 
ligenda  funt,  ob  impeditam  inde  juftam  con- 
coftionem.  Carolus  Pifo  refert  * femet  ipfum 
faeviente  Borea  immanibus  coli  doloribus  femper 
fuiffe  vexatum  ; neque  dubitandum,  quin  frigus 
pedibus  adplicatum  colicam  aliquoties  intulerit f. 
Herniam,  quatenus  alvum  conftipat,  irritat,  et 

inflam- 

* Pif.  de  ferof.  colluv  lih.  II. 

f Vid.  De  Haen  Rat.  Med.  V«l.  II, 

inflammationem  tandem  excitat,  colicae  gravif- 
fimae  caufam  efle  varii  adferunt  autores  *. 


DIAGNOSIS. 

AD  diagnofin  tandem  progredior.  Habita 
autem  fitus  inteftinorum  naturalis  mutatique, 
quem  olim  breviter  defcripferim,  ratione,  haud 
facile  a dolore  folo  diagnofin  quivis  inflituat.  In- 
teftina  fefe  multis  in  locis  fuperfcandunt ; colon 
praecipue  tantum  variat  et  fitu  et  magnitudine, 
ut  facile  inde  colligatur  colicam  vel  nephralgiam, 
vel  hepatis  lienifve  inflammationem,  vel  etiam 
ipfius  lateris  dolorem,  mentiri  pofie,  fi  ex  folo  lo- 
co adfe&o  quis  judicet.  Diagnofis  igitur  infti- 

tuenda 

* De  colica  Pidtavienfi,  utpcfte  quae  fignis  qnibufdam 
fibi  propriis,  (nempe  tuberibus  in  metacarpo,  et  in  para- 
lyfin  terminatione,)  a colica  vera  admodum  diverfa  eft, 
atque  ipfa  non  nifi  differtatione  produ&iori  dicenda,  nihil 
prorfus  enarrare  volo  : Colicam  arthriticam,  quam  Pitfla- 
vienfi  fimillimam  defcripfit  Strack,  haud  unquam  me  vi- 
dilTe  memini ; nolo  itaque  de  illa  fufius  diflerere  ; lector 
benevolus  adeat  ipfius  de  colica  arthritica  differtationem. 

tuenda  eft  fedula  fignorum  obfervatione,  prout 
in  fingulis  morbis  vel  fimul  adfint,  vel  fefe  ex* 
cipiant  *. 

Colicam  inter  et  Nephraigiam  diagnofis  haud 
difficilis  eft.  In  hac  dolor  regioni  lumbari  vel 
Habilis  inhaerefcit,  aculei  infixi  more  pungens, 
vel  ureteris  iter  fequens  oblique  veficam  verfus 
extenditur,  et  in  viris  ad  teftem  proximum  ex- 
currit, cum  ejufdem  retra&ione  dolorifica.  Crus, 
quod  e diredto  eft  adfe&i  renis,  vel  dolore  ftrin- 
gitur,  vel  infenfile  obtorpefcit.  Urinae  redden- 
dae cupiditas  crebrior  eft  quam  in  colica : et 
quod  inde  excernitur  plerumque  pallidum  eft  j 
interdum  quafi  arenam,  interdum  quali  fangui- 
nem,  trahit.  Hic  quoque  noftra  novifie  intereft, 
anne  olim  aeger  calculo  vexatus  fuerit  $ fi  enim 
arenulas  antea  dejicere  confueverit,  nephralgia 
recidiva  metuenda  eft.  In  colica  vomitio  magis 
urget,  ob  majorem  forfan  coli  cum  ventriculo 
continuitatem,  atque  alvus  magis  adftri&a  eft  j 
haec  autem  foluta  colicam  multo  magis  quam 
nephraigiam  levare  folet.  A paftu  colicus  dolor 
augetur  j nephriticus  autem  poft  liquoris  blandi 
adfumptionem  ut  plurimum  potius  initefcit.  He-i 

patitidem, 

? Cullen.  Prim.  Lin.  Vol.  I.  § 1. 

patitidem  a colica  diftinguunt  tuffis  ficca,  et  do- 
lor ad  claviculam  et  fummum  humeri  dextri. 
Pleuritidem  vel  paraphrenitidem  defignant  phlfus 
durus,  tuffis  dolentiffima,  decubitus  difficilis. 

Attamen  inter  inteftinorum  inflammationem 
fpafmumque  dignofcere  hic  labor,  hoc  opus  eft. 
Pulfus  non  in  enteritide,  ut  in  aliis  plerifque 
morbis  inflammatoriis,  durus  eft  et  plenus ; fed 
illam  comitantur  languor  infignis,  et  pulfus 
debilis  ac  parvus ; nihilominus  celeriter  adeo 
infaufto  exitu  terminatur,  ut  intra  quindecim 
vel  viginti  horas  aegri  haud  raro  morti  fuccum- 
bant.  Ut  in  re  tam  difficili  diagnofis  apta  fiat, 
fequentia  caute  notanda  funt  difcrimina.  Si  in 
parte  quadam  abdominis,  quam  inteftina  tenent, 
dolor  acutus,  urens,  fixus  adfit,  preflu  fere  fem- 
per  immaniter  au&us  ; fi  pulfus  celer  idu  de- 
bili digitum  explorantem  feriat ; fi  vomitio  per- 
petuo aegrum  vexet ; fi  vires  fubito  labafcant ; 
fi  denique,  ingruente  morbo,  horror  atque  rigo- 
res adfuerint ; jure  forfan  inde  colligatur  in- 
teftina inflammatione  tentari. 

Hernia,  five  umbilicalis  five  inguinalis,  per 
fe  patet.  Volvulus  inteftinorum  perraro  fit ; ne- 
que, ut  olim  credebatur,  caufa  morbi  eft,  fed 
potius  ipfa  morbi  fequela.  Quandocunque  fu- 

perveniat. 

perveniat,  eadem  figna,  quae  in  enteritide  mo- 
do defcripft,  prae  fe  ferre  folet,  et  mors  femper 
eft  in'  procindu. 


PROGNOSIS. 


FELIX  qui  advenientia  praevidere,  et  in  re 
incerta  certi  quid  futurum  pronunciare  potuit ! 
Nihil  enim  medici  famam  magis  inluftrat,  quam 
prognofts  feliciter  inftituta.  Pulchrum  eft  libe- 
ris et  amicis  de  aegro  faufta  praedixiffe  ; et,  ubi 
omnia  in  pejus  ruunt,  haud  minimi  eft  momenti, 
ut  aeger  placida  morte  conquiefcat.  Medicina 
quidem  ars  conjecturalis  dicitur ; attamen  medi- 
ci praeftantiores,  oblervatione  fedula  edodi,  plu- 
rima indicia  detexerunt,  quae  morbum  brevem 
aut  longum,  fuperabilem  aut  invidum,  praenun- 
ciant.  Haud  inficiandum  eft,  quin  conjedurae 
interdum  fallant ; fed  illae  certe  fidem  habere 
debent,  quae  multo  faepius,  perque  multo  plu- 
res  aegros,  refpondeant. 

Nihil  autem  hic  temere  promittendum,  ob  va- 
rias faepe  et  plures  conjundas  caufas,  et  figno- 
irum  quandoque  fallaciam.  Dolores  inteftinorum 

E ab 

ab  morbi  initio  lenes,  vagi,  necnon  interdum 
remittentes,  mufculorum  abdominalium  fpafmi 
mites,  alvus  haud  pertinaciter  adftrifta,  fed  cum 
magno  aegri  levamine  refpondens,  cutis  denique 
fudore  tepido  perfufa,  fpem  futurae  falutis  ar- 
guunt. Mortem  e contrario  minitantur  dolor 
pertinaciffimus,  fixus,  abfque  ulla  quiete  per- 
flans, alvus  pertinaciflime  adftricla,  vires  fubito 
labafcentes,  animi  deliquia,  fubfultus  tendinum, 
delirium,  et  gelidi,  'praefertim  in  fronte,  fu- 
dores;  furditas  quoque  et  offufae  oculis  tenebrae, 
malum.  Alvus  interdum,  vel  fponte  vel  clyfteri- 
bus  adhibitis,  abfque  fignorum  levamine  folvi- 
tur;  fcilicet  prodit  tantum  aut  pars,  aut  totum 
llercoreum,  quod  infra  locum,  ubi  caufa  proxi- 
ma refidet,  haerebat.  Interdum  alvi  dejeftio 
mali  ominis  eft,  partibus  gangraena  laxatis. 

Quinetiam  vomitus  flercoraceus  pro  certilfi- 
mo  lethi  imminentis  figno  habetur  ; attamen  hif- 
torias  quafdam  probatae  fidei  autores  * tradide- 
runt, quae  aliam  opinionem  fuadere  videntur;  at- 
que 

* Bonetl  Sepulchr.  Anat.  Lib.  III.  § io.  Ejufdem  Med. 
Septentr.  Tom.  I.  Lib.  iii.  § 15.  c.  29.  30.  32.  Garen- 
geot.  Acad.  Reg.  Chir.  PariLin  S.  Edit.  Tom.  I.  part  iii. 
p.  3J5.  De  Haen  Rat.  Med.  Vol.  I.  p.  87.  Vol.  111.  p. 

!85. 

que  aegrum  olim  mihi  vidifle  contigit,  poftquam 
faeces  ipfas  per  horas  aliquot  evomuiffet,  ad  fa- 
nitatem  firmam  feliciter  reftitutum.  Quando- 
cunque  per  plures  dies  morbus  perftiterit,  opus 
eft  periculofae  plenum  aleae.  Omnia  enim  in 
canali  alimentario  diutius  conclufa  vel  ftimulo 
mechanico  vel  acrimonia  valde  irritent  neceffe 
eft  ; unde  oriatur  inflammatio  in  gangraenam 
cito  defitura.  Hanc  terminationem  indicant  do- 
lor acutiflinius  fubito  evanefcens,  horror,  pul- 
fufque  cum  debilitate  frequens.  Huic  malo  jam 
nato  nihil  omnino  fpei  arridet ; praefidii  nihil  ab 
arte  capit,  neque  aliquid  habet  a natura  folatii. 

i \ 


CONSILIA  MEDENDI. 

JAM  vero  ad  infeftiffirni  hujus  mali  curatio- 
nem ordo  nos  perduxit.  Colicae  autem  mede- 
tur, 

I.  Remediis,  quae  fpafmum  tollunt,  qualia 
funt 

A.  Antifpafmodica. 

1.  Interna. 

i 

2.  Externa. 


B.  To- 

B.  Tonica. 

C.  Stimulantia,  v 

II.  Remediis,  quae  ventrem  compreffum  foi- 
vunt,  vel 

A.  Vi  purgatrice,  vel  - 

B,  Mole  fua. 

Quoniam  colicae  caufae  folis  inteftinis  haerent, 
et  ventriculus  non  nifi  confenfu  laborat,  Emetica , 
nonnullis  equidem  laudata  remedia,  minime  pro- 
pinanda funt.  Novimus  ab  inimica  caufa  intef- 
tina  vehementer  conftringi ; dato  autem  emetico 
quid  amabo  ! inde  fperandum  ? Concuffione  va- 
lidis hifce  medicamentis  excitata,  interdum  for- 
fan  materia  irritans  deorfum  aliquanto  urgeatur  j 
at  femper  metus  eft,  ne  motu  inteflinorum  prae- 
ternaturali  au&o  exacerbentur  omnia  5 et  aegri 
vires,  fpontaneo  vomitu  prius  exantlatae,  novis 
'concuffionibus  opprelTae  omnino  collabantur. 

Imprimis  autem,  h aeger  juvenis  fit,  robufius, 
firma  valetudine  ante  Colicae  adfultum  ufus,  fi 
dolor  acutus  inteflina  torqueat,  et  alvus  dudum 
conuipata  fuerit,  Venaefedio  ante  fuadenda  efi, 
quam  ulla  alia  imperentur  remedia.  Etenim 
fummopere  cavere  decet,  ne  materia  acris,  intef- 
tina  nimium  famulando,  inflammationem  indu- 

eat,  quae,  ut  modo  dixi,  quam  aliarum  partium 
inflammatio,  citius  ad  exitum  infelicem  properat, 
Neve  femper  pulfu  parvo  aut  viribus  fubito  fo- 
lutis  decipiamur ; faepe  enim,  venae  fe&ione 
rite  inftituta,  omnia  in  melius  refle&untur. 
Multi  equidem  fanguinis  mifiionem  plane  dam- 
nant ; horum'  tamen  fententia,  quamvis  centum 
linguis  et  voce  ferrea  refonaret,  contra  phaeno- 
mena practica  nihil,  me  judice,  valeret : ad  fum- 
morum  virorum  experientiam  provoco.  Atta- 
men fanguis  haud  temere  detrahendus  eft,  nec 
venae  fe&io  iterum  nifi  caute  admodum  repeten- 
da ; femper  vires  aegri  fpectare  oportet,  quae  in 
hoc  morbo  cito  concidunt,  amiflae  autem  aegre 
reftituuntur,  efculentis  omnibus,  quae  corpori 
alendo  elfent,  iterata  vomitione  rejedtis; 

Sanguine  e brachio,  fi  opus  fuerit,  edudto, 
ad  alia  protinus  confugiendum  elt  remedia.  In- 
terdum difficile  judicatu  erit,  utri  medendi  con- 
filio  primo  fatisfacere  oporteat ; ■ fcilicet,  anne 
motus  abnormes  compefcere,  an  ventrem  folvere, 
fatius  fit.  Datur  autem  certum  quoddam  et  u- 
tiliffimum  praeceptum,  Majori  neceffitati  fubve- 
nire.  Si  irritatio  magis  urgeat,  quae  fpafmos 
tollant,  fin  obftrudlio  fortior  fit,  quae  alvum 
moveant,  praemittenda  funt  remedia  ; utraque 

tamen 

tamen  indicatio  faepe  facili  marte  iifdem  perfi- 
citur. 

I.  ANTISPASMODICA  motui  inteftinorum 
abnormi  compefcendo  apprime  inferviunt.  Ho- 
rum optimum  eft  Succus  Papaveris  infpijfatus,  et 
prae  aliis  huic  morbo  adcommodatur,  quod  dolo- 
rem ingentem  minuat,  et  totam  fimul  corporis 
peripheriam  fudore  leni  perfundat.  Quin  Sy- 
denhamus  #,  poft  fanguinem  liberius  detractum, 
huic  praecipue  confifus  eft,  et  eo  ufque  repe- 
tendum fuadet,  donec  inteftinis  quies  omnino 
inducatur.  Quaenam  fit  opii  quantitas  una  vice 
exhibenda,  pro  fignorum  gravitate  diverfa  fit  ne- 
ceffe  eft  ; a parvula  quantitate  incipere,  et  eam, 
prout  figna  poftulent,  vel  augere  vel  imminuere 
praeftat.  Opium  ipfum  in  pilulas  minufculas 
confeftum,  quod  mole  fua  ftomachum  haud  ir- 
ritent, alii  laudant ; alii  contra,  Sydenhami  ae- 
muli, laudanum  liquidum  adhibere  folent,  quo- 
niam totius  ventriculi  nervos  uno  quafi  adpulfu  j 
contingat,  et  vomitum  confeftim  quandoque  fif-  « ■ 

tat,  |i, 

* Sydenham.  Proceff.  Integr.  p.  603.  606.  Edit.  L.  B. 
1726.  Vid.  quoque  Aretaeum  de  Cur.  Morb.  acut.  Lib- 
II.  cap.  v.  p.  106. 


de  colica. 


39 


tat.  Attamen  fummo  ftudio  adnitendum  eft, 
ne  alvum  nimis  ante  claufam  impenfius  opiata 
morentur  ; namque,  hoc  fafto,  fummum  reme- 
dium  fummum  malum  erit. 

Propter  hanc  opii  vim  nocivam,  qua  alvum 
adftri£tam  reddat;  nonnulli  remedium  aliud  nar- 
coticum, Hyofcyamum  nempe,  utile  fore  exifti- 
marunt,  quod  gravi  hoc  incommodo  careat. 
De  ufu  ejus  nihil  compertum  habeo ; fed,  ut 
mihi  videtur,  paullum  inde  commodi  fperandum. 
Vis  hyofcyami  purgativa  debilis  efl  ac  incerta  ; 
et  catharticis,  quae  poftaaf  dicentur,  opio  ipfi  ad- 
mittis, multo  fane  tutius  et  felicius  res  agitur. 

Camphora  quoque,  in  morbis  aliis  fpafmodicis 
utiliflimum  quandoque  remedium,  colicae  inter- 
dum mire  profuit.  Mulieris  cujufdam  colica  la- 
borantis hittoriam  refert  Duteau,  cui  camphorae 
drachma  una  porre&a  eft.  Dolor  vehementiffi- 
mus  iiico  obticuit ; attamen,  ait,  propter  ingen- 
tem medicamenti  quantitatem  algore  eo  ufque 
correpta  eft,  ut  vel  mortuam  referret,  neque 
corpori  calor  ante  rediit,  quam  veftimentis  ca- 
lidioribus admotis,  vinoque  interne  dato  fovere- 
tur. Nihilominus  haud  abfimile  eft,  quin  mo- 
dica ejufdem  quantitas,  cum  amygdalis  aut  fpi- 

ritus 

ritus  vini  pauxillo  contrita,  quibufdam  cafibus 
gratum  foret  fauftumque  remedium. 

Spiritus  aethereus  vitriolicus  fpafmos  potenter 
admodum  compefcit,  neque  vi  narcotica  alvum 

adftringit.  In  Ephemeride  Dom.  Rozier  *,  ani- 

\ 

malibus  colica  adfedlis  fuppetias  tuliffe  dicitur. 
* On  trouve  dans  le  Journal  Encyclopedique  du 
mois  de  Juillet  1783,  tome  5.  premiere  partie, 
pag.  156.  une  lettre  de  M.  le  Marquis  de  Saint 
Vincent,  fur  1’ufage  donne  de  l’Ether  vitriolique 
aux  chevaux  et  aux  betes  a cornes  attaques  de 
coliaues  violentes.  La  dofe  qu’il  a employee 
etoit  de  cinquante  a foixante  gouttes  avec  du 
fuere  pile,  en  faifant  avaler  pardelfus  une  cer- 
taine  quantite  d’eau  pure.’  Liquorem  fuum  a- 
nodynum  in  colica  laudavit  Hoffmannus ; hic 
autem,  uti  experimentis  plurimis  oftendit  cL 
Baume,  nihil  aliud  eft  quam  fpiritus  aethereus 
vitriolicus  cum  fpiritus  vini  re&ificati  portione 
duplici  commiftus.  Hocce  colicae  remedium 
jam,  ni  fallor,  in  defuetudinem  abiit ; attamen 
aegro  nimia  mobilitate  praedito  illud  propinare 
non  dubitarem. 

Mejebam 

* Journal  de  Phyfique  A°  1784,  part.  I.  p.  401* 

Mofcbum  in  colica  Pi&avienfi  exhibendum 
fuadet  Hillarius  ; in  fingultu,  et  in  hyfteria, 
quando  inteftina  fpafmo  torquentur,  utilem  effe 
novimus : Annon  igitur  in  ileo,  ceu  colica  gra- 
viori, vel  folus  vel  opio  conjundlus  aeque  pro- 
deffet  ? 


Praeter  interna,  quorum  praecipua  huic,  mor- 
bo adcommodata  memoravi,  Antifpafmodica  va- 
ria externa  in  ufum  vocata  fuerunt.  Haec  inter 
eminet  Balneum  tepidum.  Neminem  latet,  qui- 
nam fuerit  mos  ifte  Romanis  helluonibus  accep- 
tus ; impleti  veteris  Bacchi  pinguifque  ferinae 
ad  balnea  femet  receperunt,  quo  dolor  a diften- 
tione  ortus  calore  humido  leniretur. » Ufu  autem . 
jamdudum  compertum  eft,  aquam  calidam  in 
colica  gratiflimum  e(Te  remedium.  JEgrotus 
fefe  in  balneum  ad  jugulum  fere  ufque  demittat, 
vel  in  femicupio  aliquandiu  infideat.  Semicu- 
pium,  ubi  commode  adhiberi  poteft,  praecipue 
fuaderem,  atque  aegro,  quem  ab  ufu  aurantiorum 
nimio  colicam  fufcepilfe  dixi,  egregie  profuit. 
Sin  hoc  minus  conveniat,  haud  negligenda  funt 
Fomenta : Ut  ab  his  auxilii  aliquod  proveniat, 
fumantur  panni  cralfi  lanei,  qui  magnam  liquidi 
copiam  imbibere  valeant ; hi  duplicati  vel  qua- 
F druplicati 

druplicati  fomento  calido  immittantur,  et  abdo- 
mini  faepius  indies  per  femihoram  adplicentur. 
Etenim,  ficut  ureteris  quando  calculus  ei  impac- 
tus haeret,  ita  inteftinorum  fpafmos  aqua  tepida 
laxare  folet.  Dolor  inde  faepe  mitefcit,  caliduf- 
que  fudor  optato  prorumpit. 

Attamen  alio  quoque  confilio  balnea  adhiben- 
tur. Neceffe  eft,  ut  corpori,  dum  vita  manet, 
fluida  non  defint  adplicanda ; hic  vero  morbus 
exigit,  ut  copia  tantummodo  parca  ore  fuman- 
tur, ne  ftomachus  ad  motus  abnormes  folicite- 
tur ; aeger  inde  prae  fiti  languet,  et  faeces  for- 
fan,  materia  fluidiflima  reforpta,  inteflina  valdi- 
us irritant.  Hifce  fignis  thermae  fubvenire  fo- 
lent ; etenim  vafa  patula,  per  totam  corporis  fu- 
perficiem  hiantia,  aliquantum  etiam  ab  aere  ip- 
fo,  inter  lavandum  plurimum  humoris  reforbere 
patet.  Herbas  emollientes  five  aromaticas,  uti 
folia  malvae  aut  abfmthii,  fambuci  vel  chamae- 
meli flores,  aquae  infundere  idoneum  erit ; non  :| 
quod  exinde  vis  aliqua  falutifera  remedio  acce- 1| 
dat,  fed  ne  remedium  incaute  adhibeatur.  Mul- 
ti enim  flmplicia  fpernunt,  nec  nifi  decepti  fa- ; 
nantur. 

Pofl;  thermarum  ufum  fomnus  levis  interdum  I 
obrepit,  eo  certius  autem,  fi  utres  aqua  calida  I 

impleti,  I 

impleti,  vel  lateres  coquendo  calefa&i,  plantis 
pedum  adplicentur.  , 

Sed,  prout  alios  thermarum  ufu,  ita  aegros 
quoque  Aqua  Frigida  fanatos  fuiffe,  plurimi  me- 
dici teftantur.  Amatus  Lufitanus  inquit,  fe  atro- 
cem inteftinorum  dolorem  aquae  frigidae  exhi- 
bitione fubito  et  incantamenti  indar  fuftuliflfe. 
De  Haen  * aegrum  fibi  demandatum  memorat, 
cui  etiam  ventri  univerfo  circumdata  nix 
quondam  in  graviori  paroxyfmo  profuerat.  At- 
tamen aegri  cujufdam  hac  methodo  feliciter  fa- 
nati  hiftoriam  longe  adcuratius  tradit  Septaliusf : 

‘ Hominem  ventris  dolore  ad  omnia  rebelli  fere 
enectum,  ut  algidus  fudorjam  adeffet,  nullufque 
ultra  percipiendus  pullus,  aqua  multa,  etiam  ni- 
ve frigefafta,  fic  mutavit,  ut  mox  in  fomnum 
quatuor  horarum  incideret,  ab  eoque  fomno  al- 
vum copiofiffimam  deponeret,  et  integrae  relti- 
tueretur  fanitati.’  Etenim  in  Actis  Edinenfibus 
hiftoria  refertur,  in  qua  prudens  aquae  gelidae 
adfufio  ileum  morbum,  qui  confuetae  methodo, 
calidifque  fomentis  non  obaudiverat,  infperato 
fanavir.  Eodem  artificio  colicam  fuperari  vidit 

San&orius. 


* Rat.  Mcd.  Vol.  III.  p.  93. 
t Septal.  LiL.  VII.  animadv.  p.  248. 

San&orius.  Difficile  di£tu  eft,  quanam  potiffi- 
mum  ratione  effe&us  tam  felices  frigus  edat. 
Utut  fe  res  habeat,  tale  remedium  imperare 
nollem,  ne  forfan  aegrum  fub  ipfa  frigoris  ad- 
plicatione  mortuum  ipfe  jugulaffe  viderer.  Sin 
unquam  poft  alia  fruftra  tentata  remedia  ad  a- 
quam  frigidam  confugiendum  effiet,  (multa  e- 
nim  in  praecipiti  periculo  refte  fiunt,  alias  omit- 
tenda,) hanc  methodum,  tetani  curatione  edoc- 
tus,  fuaderem.  Aegrotus  e ledlo  tollatur,  ven- 
trique ejus  aquae  frigidiffimae  urcei  aliquot  ad- 
fundantur ; in  le&um  protinus  ficcata  cute  re- 
ponatur ; et  opii  largiori  quantitate  data  fudatio 
promoveatur  : Etenim,  quandocunque  faufte 
cedat  anceps  hoc  remedium,  fudor  calidus  citiffi- 
me  prorumpit. 

De  Vejicantium  a&ione  variae  fuerunt  medico- 
rum opiniones  ; non  meum  eft  litem  compone- 
re \ neque,  fi  vellem,  tale  quid  efficere  me  poffe 
fateor.  Dudum  vero  compertum  eft,  veficato- 
rium  ea  vi  pollere,  quam  antifpafmodicam  nomi- 
naverunt autores.  Inflammationi  fpafmum  fub- 
effe,  pauci  dubitant ; et  ad  refolvendam  partis 
cuj ulvis,  uti  lateris,  inflammationem,  remedium 

eft 

t»  Cei.  Culleni  Prim,  Lin.  paragr.  1280, 

eft  catholicum : In  afthmate  fpafmodico,  ubi 
nulla  adeft  inflammatio,  tantundem  faepe  valet : 
Veficantia  igitur  in  colica  ventri  adplicare  vel  6 a 
priori’  minime  dubitarem.  Jam  vero  multum 
laudare  volo,  ex  quo  experientia  fida  ufum  illorum 
idoneum  confirmaverit.  Celfus  * calida  cata- 
plafmata  admovere,  eaque  imponere  a mammis 
ufque  ad  inguina  et  fpinam,  ac  faepe  mutare 
jubete  Sennertus  f oleum  faponis,  quod  ex  fa- 
pone  et  calce  viva  paratur  per  diflillationem,  ad 
colicam  utiliflimum  eflfe  putat,  fi  liquoris  hujufce 
caudici  guttae  fex  vel  feptem  umbilico  cum  gof- 
fypio  imponantur.  Vidimus,  inquit  Ballonius, 

; cuidam,  acerbitate  doloris  colici  detento,  pia- 
: catos  eife  dolores,  adhibito  umbilico  modico  em- 


i  plaflro  caufliico.  Japones  | moxam  accenfam 
I parti  abdominis  comburendae  imponunt,  vel  a- 
1 cus  argenteos  aureofve  in  carnes  adigunt ; in  e- 
1 pigaflrio  anticolicam  punfturam  celebrant,  et 
novem  pun&ionibus  pollicem  diftantibus  figu- 
; ram  quadratam  repraefentant.  Cucurbitulae  quo- 
que cum  levibus  incifionibus,  aut  multa  flamma. 


a 


* Celf.  Lib.  IV.  cap.  13. 
t Sennert.  Lib.  III.  part  2.  Seft.  II.  cap.  2, 
^ Sauvages  Nofolog.  Tom.  II.  p.  icp 

a quibufdam  * medicis  laudantuip.  Attamen  et 
caudicis  et  pun&ionibus  longe  praedant  epifpadi- 
ca,  regioni  dextrae  hypogadricae,  vel  circa  ip- 
fum  umbilicum,  adplicanda  j et  ad  illa  interdum 
tanquam  ad  facram  anchoram  confugiendum  ed, 
fimul  ac  fanguis  detra&us  fuerit;  eadem  quoque, 
cum  vires  ja&uram  fanguinis  perferre  nequeunt, 
nonnunquam  fola  remedio  funt. 

Vomitum  interdum  mire  compefcuerunt  me- 
dicamenta regioni  epigadricae  adplicata.  Em* 
pladra  de  labdano  cum  granis  opii  quindecim, 
totidemque  camphorae,  admovit  De  Haen.  Fo- 
menta, ex  caryophyllorum  aliorumve  aromatum 
in  vino  Ludtanico  infufione,  vomitum  quando- 
que relevaffe  novi.  Medico  igitur,  ne  unquam 
officio  fuo  deeffe  videatur,  haec  forfan  imperare 
licebit. 

TONICA  interdum  feliciter  ufurpari  medi- 
corum fcripta  docent.  Aurum  fulminans,  quod 
tonicis  metallicis  (fiquando  pro  medicamento 
jure  habeatur)  adnumerare  decet,  in  colica  a 
Germanis  f exhibetur ; at,  fi  bene  paratum  ed, 
nihil  agit ; non  bene  paratum  morbum  auget. 

Corticem 

* Mead  Monit.  de  Ileo. 

f De  Hacn  Rat.  Med.  Vol.  III.  p.  358.  Edit,  176? 

Corticem  Peruvianum  quandoque  profuifle  dicit 
De  Haen  * ; fopivit  vomitum  primum,  deinde 
ileum.  Baglivius  infufum  chamomillae  tanti  fe- 
cit, ut  aflerere  non  dubitet,  e Antidotum  Coli- 
cae eft  chamomilla,  a quacunque  demum  caufa 
oriatur  f.*  Abfinthium  quoque  ex  cerevifia  in- 
fufum apud  vulgus  ufitatum  eft.  Attamen  his 
et  hujufmodi  medicamentis  morbo  venienti  oc- 
currere fatius  efle  videtur ; non  expedite  adeo 
graviora  figna  profternuntur. 

STIMULANTIA,  qualia  funt  aqua  mirabi- 
lis dicta,  aquae  anifi  vel  cinnamomi  ftillatitiae, 
et  fpiritus  vinofi  redtificati,  leviori  malo  opis  a- 
liquid  fubinde  tulerunt.  Caute  tamen  exhiben- 
da funt,  ne  crabrones' tantum  irritent,  et  inflam- 
mationem cum  magno  vitae  difcrimine  inducen- 
do fint. 

II.  QUANDOCUNQUE  doloribus  alvi  folu- 
tione  fuccurrendum,  nullum  remedium  ipfis  Clyf- 
teribus  commodius  dari  poflfe  putem;  alvum  enim 
fubducendo  nullas  corpori  moleftias  facefliint, 
neque  vires  aegri  profternunt.  Protinus  itaque 

injici- 

* De  Haen  Rat.  Med.  Vol.  III.  p.  93. 

t Bagliv.  Prax.  Med.  Lib.  I.  cap.  de  colica  § 1, 

injiciendum  eft  enema  ex  aqua  tepida,  decoclo 
communi,  vel  jufculis  oleofis  confedtum ; haec 
enim,  quantumvis  mitia,  alvum  faepius  abfque 
dolore  ducunt,  vel  faltem,  faeces  duriores  in  co- 
lo impa&as  emolliendo,  profunt.  Ut  enemata 
acriora  fint,  admiicetur  iis  vel  fal  marinus,  vel 
fal  catharticus  amarus  ; illum  praecipue  laudat 
ili.  Cullenus,  et  faponem,  in  hoc  morbo  mul- 
tum olim  decantatum,  eo  tantum  profuiffe  pu- 
tat, quod  falis  aliquid  admifium  habeat.  Sales 
vero  rectum  ipfum  adeo  interdum  irritant,  ut, 
flatim  fere  atque  injecta  fuerint,  enemata  iterum 
reddantur,  neque  caufam  mali  deducant.  Quan- 
docunque  ita  fe  res  habeant,  alia  medicamenta 
clyfteribus  admifcentur,  qualia  funt  infufum  fe- 
nae,  infufum  femi-drachmae  vel  drachmae  unius 
foliorum  nicotianae,  terebinthina  vitello  ovi  rite 
fubafta,  vel  tandem  vinum  antimoniale.  Rive- 
rius  autem  oleum  larga  quantitate,  ad  libram 
unam  ufque,  injiciendum  fuadet,  vel  folum,  vel 
cum  althaeae,  chamaemeli,  aut  feminum  lini 
decodtis. 

Quinetiam,  dum  haec  aguntur,  remedia  pur- 
gantia' ore  fumenda  funt,  modo  naufea  mitis  fit, 
et  vomitio  nondum  fupervenerit.  Ad  hunc 
fcopum  adtingendum,  falina  et  oleofa  praecipue 

propi- 

propinantur.  Cryfiailos  tartari  caeteris  plerif- 
que  praedare  docet  iit'  Cullenus,  fi  ad  femi- 
drachmam  vel  drachmam  unam  cum  mannae 
pauxillo  exhibeantur.  Dodiflimus  Hbberden  fa- 
lem  catharticum  amarum  apprime  laudat,  quod, 
parva  quantitate  fubinde  datus,  alvum  tandem 
copiofe  lolvat,  neque  ventriculum  ingrate  mo- 
veat. Ut  remediis  hifce  falinis  vis  major  ca- 
thartica  accedat,  j lappa  interdum  admifceturj 
Uti  in  pulvere  Jalup.  Compof.  Ph.  Edin.  Ex  o- 
leofis  nullum  tantum  valet  ac  oleum  rie  ni  ab  In- 
dia Occidentali  petitum,  modo  recei  s ex/reflum 
adhibeatur  ; alias,  praefertili:  li  incaute  adfer- 
vatum  fuerit,  mutationes  quafdam  iponte  fubit, 
unde  gullui  ingratiffimum  evadat.  Oleum  a- 
mygdalarum  dulcium,  et  oleum  lini  fme  igna 
paratum,  multum  lauaat  De  Haen.  Sunt  qui 
oleum  omne  genus  naufeantes  relpuunt ; iis  au- 
tem quandoque  haud  aegre  ronediatur,  fi  adda- 
tur vel  tincturae  fenae  compof.  vel  tincturae  ja- 
lappae  pauxillum;  vel  fi,  antequam  fumatur  o- 
leiim,  ct  itenim  medicamento  fumptd,  fpiritu 
vini  Gallici  os  abluatur.  "Hoc  femper  in  votis  eft, 
j ut  omnia  huic  morbo  medendo  adeommodataguf- 
tui  fiant  quam  gratiffima ; q iodcunque  enim 
fauces  imas  ingrate  adficit,  vomitionem  certo 

O certius 

certius  excitare  poteft.  Remediorum  quoque 
formula  ea  effe  debet,  quae  prae  mole  fua  ven- 
triculum quam  minime  irritet : Ideoque  Syden- 
hamus  calomelas  ad  fcrupulum  unum  exhiberi 
jubet,  vel  praemiffis  vel  admiftis  fimul  anody- 
nis,  ut  fub  alvi  fubdu&ione  leniatur  dolor.  Hanc 
medendi  viam  plures  in  re  medica  verfatiffimi 
laudarunt.  Sed  mehercle  medici  eft  bene  ante 
perpendere,  quidnam  utilitatis,  quidnam  detri- 
menti quoque,  acre  hujufinodi  remedium  adferat, 
quam  id  exhibere  audeat. 

QJJOD  fi,  his  omnibus  incafium  tentatis, 
morbus  adhuc  perflet,  remedia,  quae  vel  pondere 
vel  mole  fua  obicem  amoliri  poffint,  in  auxilium 
arceffuntur.  Vetus  erat  remedium  aere  per  fol- 
lem immiffo  inteftina  diflendere.  Nicotianae 
fumum,  clyfteris  modo  adplicatum,  primus,  ni 
fallor,  in  Philofophia  fua  Experimentali  commen- 
davit iiluflriflimus  Boyle.  Varia  excogitata  fu- 
erunt inftrumenta,  quorum  actione  iterata  totus 
fere  canalis  ingrato  fumo  impleretur.  Ufum  il- 
lius feliciter  admodum  cefliffe  teflantur  Hoffinan- 
nus,  Gaubius,  et  De  Ha  en.  Non  raro  tamen 
incaffum  tentatur,  maxime  quando  aut  caufa 
plane  invincibilis  obtinet,  aut  nimis  fero  ad  hoc 
auxilium  confugitur.  Semper  quoque  periculum 

eft, 

eft,  ne  aer  inteflinis  conclufus  calore  fumi  ma- 
gis extenuetur,  et  irritatio  acris  inflammatione 
fa&a  morbum  augeat,  vel  faltem  vomitum  in- 
i tendat.  Huic  itaque  longe  praeftat  aqua  tepida 
,■ ; pleniore  rivo,  machinae  clyfterifantis  ope,  per  a- 
ic  1 num  injefta.  Hanc,  poftquam  per  1 8 dies  al- 
ni 1 vus  claufa  fuiffet,  aegroto  cuidam  opem  tuliffe 
ite ) refert  De  Haen  ; et  ili.  Cullenus,  in  praelettio- 
ii>  j nibus  fuis,  civis  Edinenfis  hiftoriam  narrat,  qui, 
■at,  h poft  omnia  alia  remedia  fruflra  adhibita,  aquae 
| tepentis  ope  ad  otto  fere  libras  in  inteflina  in- 
jefltae  feliciter  reftitutus  eft.  Hic  autem  lente 
et  caute  agere  oportet,  ne  inteftinorum  tunicae 
vi  nimia  diflenfae  diffiliant,  vel  faltem  anxietates 
fummae  oriantur,  aegro  vix  ferendae. 

Medici  olim,  eodem  fane  confilio,  globulos 

plumbeos  *,  aureos,  et  argenteos,  vel  hydrar- 

\ 

gyrum  cum  oleo  amygdalino,  aegris  imperabant  j 
et  eos,  deglutitis  hifce  remediis,  ftatim  ambula- 
re, curfitare,  vel  curfu  per  loca  afpera  velocius 
moveri  jubebant,  ut  deorfum  urgerentur  ponde- 
rofa  metalla.  Hujufce  curationis  multae  extant 
apud  Riverium,  Sylvium,  HofFmannum,  aliof- 

que 

* Helmontius  ait,  ‘ Nemo  ileo  perit,  fi  globos  felope» 
j^arios  deglubat.’  De  Flatib.  § XXXI.  p.  339. 

que  recentlores  medicos  hifloriae.  Doverus 
mercurio  t ntam  ti  era  habuit,  ut  Reginam  C a- 
rolmam,  quae  colica  periit,  fi  mercurium  fump- 
fifLi,  duodecim  horarum  ipatio  convalituram 
adfeve  atle  Mei  curius  duplicem  hic  ufum  praef- 
tare  il;  v ius  eft  4 vel  pondere  fuo  inverfum 
inteilinorum  motum  reflituendo,  vel  lubricitate 
fua  excrementa  alvum  opulentia  emolliendo,  et 
deorfum  propellendo  I unuamento  nimium  lu- 
brico haecce  theoria  nititur.  C oncedatur  enun 
copiam  fatis  magnam,  librae  mmimum  pondo, 
in  inteilina  deferri ; in  canali  adeo  n.  xuofu  me- 
tallum indivifum  per  finuofa  volumina  aegre 
moveretur,  et  ad  imam  tandem  ahcujus  intetii- 
ni  partem  delapfum  relideret  pondus  iners.  At 
ex  cadaverum  infpe&ione  conflat,  in  giobui  te- 
re femper  mercurium  difpergi ; unde  vis  ■ t- 
vativa  perit,  neque  aliquid  exinde  comiuc.. 
piius  fperandum.  Globulos  it-ique  et  mer. 
um  crudum  prorfus  abjiciendos  elfe  putaram; 
c faltem  iis  relinquendos,  quibus  nulla  reh.io, 
nulla  ingenii  integritas.’  Neque  tamen  difficile 
explicatu  eft,  quonam  modo  mercurius  interdum 
profuerit ; hunc  enim,  mediante  tritura,  in  pul- 
verem ! 

* IrLad.  Monit.  de  Ileo. 

verem  fubtiliffimum  pofie  dividi,  chemia  docet, 
qui  dein  corpori  humano  llimulando  idoneus  fit. 
In-inteftinis  niuco  cibifque  cppletis,  hujuimodi 
mutatio  perficitur,  atque  propter  hanc  vim  no- 
vam, (in  inteitinis,  ut  ita  dicam,  enatam,)  mer- 
* curium  utilem  fuitTe  crediderim,  iEger  quidam 
colica  laborans  hydrargyri  uncias  feptem  aiiump- 
ferat ; * pofl  triduum  ipontanea  alvus,  cum  plu- 
rima veluti  corrcii  ac  nigricantis  mercurii  par* 
te  V 


HISCE  remediis,  quae,  prout  huic  aut  illi  con- 
filio  adcommodata,  feorfum  enumeravi,  colicae 
plerumque  medetur.  Cujufque  erit,  pro  inge- 
nii  fui  acumine,  ea  feligere,  quae  in  uno  quovis  1 
. aegro  maxime  idonea  fint.  Hoc  tantum  nota- 
tum veilem,  eo  certius  morbum  debellari  pofle, 
quo  plura  horum  apte  difpofita  ad  liberandam 
rem  publicam  co-fpirent.  E.  G.  iEgrotus  in 
balneo  tepido  per  horam  fere  conlideat ; in  lec- 
tum reponatur ; ftatirnque  injiciatur  enema  ex 
aqua  faccharata  copio  utn.  Hoc  re  infeda  red- 
dito, aliud  injiciatur  ex  decodti  capitum  papave- 
rum 


ibi' 

i/f 

if 

rum  fortis  unciis  tribus  vel  quatuor,  cum  tinc- 
turae thebaicae  guttis  40  vel  50  una  admiftis  5 
ftatim  adplicetur  emplaftrum  veficatorium,  acre, 
et  amplum,  abdomini ; et  fimul  cathartici  ali- 
cujus  fortioris  portio  major,  vel  (ne  vomitus 
inducatur)  minor  pro  re  nata  repetenda,  exhibe- 
atur. Quam  primum  dolorem  ab  emplaftro  na- 
tum aegrotus  perfentifcat,  enema  falinum  cum 
oleo  injiciatur ; et  remedii  cathartici  paullo  an- 
te adfumpti  a£tio  infufo  fenae  theiformi,  folutione 
falium  mediorum,  vel  oleo  ricini  epoto,  promo- 
veatur. Hac  methodo  alvi  deje&iones  faepiflime 
prodierunt.  Sin  dolor  nihilo  fecius  cum  obfti- 
patione  perflet,  ad  clyfmata  acriora,  vel  aquae 
multae  inje&ionem,  confugiendum  eft:  Poflquam 
vomitiones  ftercoraceae  fupervenerint,  haec  et 
opiata  * folo  remedio  funt, 

PRO- 

* De  Haen  Rat.  Medendi,  Vol.  I.  p.  184.  edit.  L.  B. 
1761.  Id.  Vol.  III.  p.  93.  94.  L.  B.  1768.  Riverii  Cent. 
L N°  12. 

QUEMADMODUM  colica  interdum  curatu 
difficillima  eft,  ita,  nifi  in  'auxilium  remedia  i- 
donea  folicitentur,  fit  facillime  recidiva.  Ut  re-, 
fedio  igitur,  medicamentorum  ope  inchoata, 
promoveatur,  caufarum  morbi  rationem  habere 
oportet,  ut  praedifponentes  quantum  licet  cor- 
rigantur, excitantes  fedulo  omnino  devitentur. 

Si  itaque  a nimia  inteflinorum  debilitate  cum 
mobilitat,e  conjunda  morbus  oriatur,  iis  metho- 
dis infiflendum  eft,  quae  corpori  firmando  pro- 
fint.  Imprimis  autem  id  agendum  eft,  ut  aeger 
concoquat  $ cibis  itaque  eupeptis  (illos  volo,  qui 
gratum  ftimulum  praebendo  vifcerum  chylo  ef- 
formando  adcommodatorum  juftam  adionem  ci- 
ere poffint)  vefcatur ; copia  parciori  illos  adfu- 


,jJ; 


mere  praeftat,  ut  fe  inde  refedum,  non  vero  gra- 
vatum, aeger  fentiat  j dulcia  omnia  et  opima,  le- 
guminaque, et  quicquid  inflare  confuevit,  caute 
evitet.  Vino  optimo,  ex  maturiffimis  uvis  juf- 
to  tempore  confedo,  fermentatione  jam  perada. 


indies 


s&  D E COLICA. 


indies  utatur.  Omnimodo  cavendum  eft  a fri- 
gore, praefertim  flante  Borea  ; panno  quoque  la- 
neo corpus  totum  inveftire  juvabit.  Aer  medio- 
criter calidus  eligendus  eft ; interdum  utilifli- 
mum  erit,  mutato  coelo,  regiones  alio  fub  Sole 

calentes  hyemali  tempore  adpetere.  Hoc  eo  ma- 

% 

gis  fuadendum  eft,  quod  itineris  ipfa  longinqui- 
tas mire  quandoque  profuit.  Alicui  exercita- 
tioni femper  fe  ipfe  adfuefaciat  aeger  ; ve&iones 
in  navi,  rheda,  praefertim  equo,  inftituendae 
funt ; equo  vehi  caeteris  omnibus  multum  praef- 
tat,  cum  in  hac  gymnafticae  fpecie  impetus  fere 
omnis  in  ventrem  inferiorem  fiat.  Nec  ilico 
poft  prandium  vel  coenam  pleno  ventriculo  ex- 
ercendum, ne  crudi  adhuc  cibi  in  inteftina  a 
ventriculo  defcendentes  bella  nova  moveant. 
Haud  inutile  erit  medicamentis  quibufdam  uti, 
quae  ventriculum,  inteftina,  totumque  demum 
corpus  firmant,  qualia  funt  amata,  praecipue 
chamaemelum,  cortex  Peruvianiis,  chalybeata, 
et  hujufmodi  alia.  Interea  omnes  foiicitudines 
et  fortiora  animi  pathemata,  uti  terrorem,  iram, 
triftitiam,  caveat,  quippe  quae  concoctionem  lae- 
dunt. 

Sin  ab  alvo  tardiore  malum  hocce  proveniat, 
remedia  quae  eam  leniter  folvunt,  tamarindi 

nempe,  aut  medicamenta  fulphurata,  fubinde 
fumenda  funt.  Haec  autem  a medico  imperata 
nihil  agunt,  fi  officio  fuo  aegrotus  ipfe  defit ; 
omnis  enim  fanitatis  cura  hoc  folo  cardine  prae- 
cipue verfatur,  ut  idonea  vicius  ratione  morbi 
praecaveantur.  Huic  quoque  fcopo  inferviunt 
balneum  calidum,  et  modica  exercitatio  ; neque 
fomno  nimis  indulgendum ; Willifius  teftatur  fe 
noife  plures  ventris  confiipationi  obnoxios  cu- 
ratos fuifie,  diluculo  et  hora  prius  adfueta  citius 
lefto  adfurgendo  *. 

Denique,  fi,  vel  ob  morbos  praegreffos,  vel 
dolores  fixos,  diuturniores,  quibufiibet  inje&is 
au&os,  caufa  eft  cur  fcirrhum  et  anguftationem 
inteftinis  adefie  fufpicemur,  non  efl:  in  medico, 
ut  curatio  omnibus  numeris  abfolvatur.  Jadta- 
torum  quidem  turba  inanis  tales  fcirrhos  fe  poffe 
fanare  propalam  profitentur:  Medici  tamen  triftes 
deplorant,  morbos  hujufmodi  vel  in  exterioribus 
natos  difficillime  fanari ; at  in  inteftinis  malum 
proculdubio  longe  curatu  difficilius  efl;.  Quam- 
vis autem  ob  imperfedtam  medicinam,  quae  ul- 
tra certos  fines  nihil  valet,  perfettae  curationi 


non  locus  efl:,  quoddam  erit  lenire  mala  quae 

H prorfus 


* WUlif.  Pharm.  Rat.  § III.  c.  i. 

prorfus  fummovere  nequeamus,  atque  dolores 
peflimos  praecavere.  Huc  praecipue  fpe&ant 
diaeta  tenuis,  humida,  balnea  tepida,  et  ene- 
mata  fubinde,  prout  res  poftulent,  blandiffima 
injicienda. 


FINIS, 

